**เสนอ คณะกรรมการและผู้ถือหุ้นของบริษัท ทีทีซีแอล จำกัด (มหาชน)**

ข้าพเจ้าได้สอบทานข้อมูลทางการเงินรวมและเฉพาะบริษัทระหว่างกาลของบริษัท ทีทีซีแอล จำกัด (มหาชน) และบริษัทย่อย (กลุ่มบริษัท) ซึ่งประกอบด้วย งบฐานะการเงินรวมและเฉพาะบริษัท ณ วันที่ 30 มิถุนายน 2568 งบกำไรขาดทุนเบ็ดเสร็จรวมและเฉพาะบริษัทสำหรับงวดสามเดือนและหกเดือนสิ้นสุดวันที่   
เดียวกัน งบการเปลี่ยนแปลงส่วนของเจ้าของรวมและเฉพาะบริษัท รวมถึงงบกระแสเงินสดรวมและเฉพาะบริษัทสำหรับงวดหกเดือนสิ้นสุดวันเดียวกัน และหมายเหตุประกอบข้อมูลทางการเงินระหว่างกาล  
แบบย่อ ซึ่งผู้บริหารของบริษัทเป็นผู้รับผิดชอบในการจัดทำและนำเสนอข้อมูลทางการเงินรวมและเฉพาะบริษัทระหว่างกาลนี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินรวมและเฉพาะบริษัทระหว่างกาลดังกล่าว  
จากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงิน  
ระหว่างกาลโดยผู้สอบบัญชีรับอนุญาตของบริษัท” การสอบทานข้อมูลทางการเงินระหว่างกาลประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจจะพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

**ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินรวมและเฉพาะบริษัทระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

**ข้อมูลและเหตุการณ์ที่เน้น**

ความไม่แน่นอนที่มีสาระสำคัญที่เกี่ยวข้องกับการดำเนินการต่อเนื่อง

ข้าพเจ้าขอให้สังเกตหมายเหตุประกอบข้อมูลทางการเงินระหว่างกาลข้อ 2.1 โดยกลุ่มบริษัทมีขาดทุนหลังภาษีสำหรับงวดสามเดือนและหกเดือนสิ้นสุดวันที่ 30 มิถุนายน 2568 จำนวน 1,754 ล้านบาท และ 1,851 ล้านบาท ตามลำดับ และบริษัทมีขาดทุนหลังภาษีสำหรับงวดสามเดือนและหกเดือนสิ้นสุดวันที่ 30 มิถุนายน 2568 จำนวน 1,690 ล้านบาท และ 1,831 ล้านบาท ตามลำดับ และ ณ วันที่ 30 มิถุนายน 2568 กลุ่มบริษัทและบริษัทมีหนี้สินหมุนเวียนสูงกว่าสินทรัพย์หมุนเวียนจำนวน 2,418 ล้านบาท และจำนวน 3,427 ล้านบาท ตามลำดับ ซึ่งหนี้สินหมุนเวียนส่วนใหญ่ประกอบด้วยเจ้าหนี้การค้าและเจ้าหนี้อื่น หุ้นกู้ส่วนที่ถึงกำหนดชำระภายในหนึ่งปี หนี้สินที่เกิดจากสัญญา และเงินกู้ยืมระยะสั้นจากสถาบันการเงิน นอกจากนี้กลุ่มบริษัทและบริษัทมีกระแสเงินสดสุทธิที่ได้มาจากการดำเนินงานติดลบจำนวน 1,234 ล้านบาท และจำนวน 913 ล้านบาท ตามลำดับ ปัจจัยเหล่านี้แสดงให้เห็นว่าอาจมีความไม่แน่นอนเกี่ยวกับความสามารถในการดำเนินงานต่อเนื่องของบริษัท ฝ่ายบริหารของกลุ่มบริษัทได้มีมาตรการในการปรับแผนกลยุทธ์ทางธุรกิจเพื่อสร้างรายได้และลดต้นทุนทางธุรกิจโดยการควบคุมค่าใช้จ่ายในส่วนงานต่างๆ ให้มีประสิทธิภาพมากยิ่งขึ้นและปรับแผนประมาณการกระแสเงินสดเพื่อให้เชื่อมั่นได้ว่ากลุ่มบริษัทและบริษัทจะมีสภาพคล่องอย่างเพียงพอและมีความสามารถในการจ่ายชำระเงินกู้ยืมและหุ้นกู้เมื่อครบกำหนดและดำเนินธุรกิจได้อย่างต่อเนื่อง ดังนั้นผู้บริหารของบริษัทพิจารณาว่าการจัดทำข้อมูลทางการเงินระหว่างกาลสำหรับงวดสามเดือนและหกเดือนสิ้นสุดวันที่ 30 มิถุนายน 2568 ของบริษัทตามข้อสมมติทางบัญชีว่าบริษัทจะดำเนินงานอย่างต่อเนื่องเหมาะสมแล้ว ดังนั้นข้อมูลทางการเงินระหว่างกาลจึงไม่ได้รวมรายการปรับปรุงเกี่ยวกับมูลค่าที่คาดว่าจะได้รับคืนของสินทรัพย์หรือจำนวนเงินที่จะต้องจ่ายคืนของหนี้สินถ้าบริษัทไม่สามารถดำเนินงานต่อเนื่อง

ตามที่กล่าวในหมายเหตุประกอบข้อมูลทางการเงินระหว่างกาลข้อ 7 ซึ่งระบุว่า บริษัทได้ทำการบอกเลิกสัญญาออกแบบ จัดหา และก่อสร้าง (EPC) กับโครงการในประเทศไทย โดยเหตุการณ์ดังกล่าวมีผลต่อสภาพคล่องทางการเงินและการผิดนัดชำระหนี้ของบริษัท ส่งผลทำให้ ณ วันที่ 30 มิถุนายน 2568 กลุ่มบริษัทและบริษัทมีหนี้สินหมุนเวียนสูงกว่าสินทรัพย์หมุนเวียนสำหรับข้อมูลทางการเงินรวมและเฉพาะบริษัทจำนวนเงิน 2,418 ล้านบาท และจำนวน 3,427 ล้านบาท ตามลำดับ นอกจากนี้บริษัทอยู่ในระหว่างการเจรจากับเจ้าหนี้การค้าที่ได้รับผลกระทบจากการบอกเลิกสัญญาก่อสร้างโครงการดังกล่าว และอยู่ในระหว่างหาแหล่งเงินทุนมาจ่ายชำระหนี้หุ้นกู้และเจ้าหนี้การค้า

ดังนั้นเหตุการณ์ดังกล่าวตลอดจนเรื่องอื่นที่กล่าวในหมายเหตุข้อ 7 แสดงให้เห็นว่า มีความไม่แน่นอนที่มีสาระสำคัญ ซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของบริษัทและกลุ่มบริษัท

ทั้งนี้ ข้อสรุปของข้าพเจ้าไม่ได้เปลี่ยนแปลงไปจากเรื่องนี้

**ลักษมี ดีตระกูลวัฒนผล**

ผู้สอบบัญชีรับอนุญาต

ทะเบียนเลขที่ 9056

บริษัท แกรนท์ ธอนตัน จำกัด

กรุงเทพมหานคร

14 สิงหาคม 2568